# Joan Martí i Llobet

Joan Martí i Llobet (Barcelona, 1946), és un constructor i restaurador d'instruments de teclat històrics.
Joan Martí, nascut a Barcelona i establert a Sant Esteve de Palautordera, estudia a l'Escola Superior d'Arquitectura de Barcelona. Cap als anys setanta és professor de l'Escola Massana del taller de maquetes, de prototipus i de projectes en el Departament d'Interiorisme. És de formació autodidacta, que fomenta en l'observació i la reflexió entorn els instruments històrics. Accedeix a instruments de museus de ciutats com Barcelona, Brussel·les, París, Nuremberg, Hamburg i Colmar entre d'altres.
L'any 1975 participa en l'exposició d'instruments Early Music a Londres i a l'exposició Antverpiano a la ciutat d'Anvers. Col·labora amb la Junta de Castilla y León amb motiu de l'exposició Las edades del Hombre que es va dedicar a la música. Compagina el treball de construcció d'instruments musicals amb treballs de restauració. És col·laborador habitual del Museu de la Música de Barcelona des de l'any 1976 i professor col·laborador de pràctiques d'organologia a l'ESMUC (Escola Superior de Música de Catalunya).
L'any 2011 és guardonat amb el diploma de Mestre Artesà, que atorga el conseller d'Empresa i Ocupació en un acte presidit per Artur Mas, "per la seva excel·lent trajectòria en la construcció i restauració de clavicèmbals i clavicordis, la qualitat tècnica demostrada i el rigor musicològic".

## Instruments construïts

* Dues espinetes model Patavinus
* Un clavicordi. Model de referència: clavicordi anònim del Museu de la Música de Barcelona
* Tres clavicordis segons instrument anònim de la Fundació Gulbenkian
* Virginal flamenc segons Ruckers
* Clavicèmbal italià model de R. Trasontini
* Quatre clavicèmbals flamencs de dos teclats segons Dulcken; un d'ells destinat al Palau de la Música Catalana
* Clavicèmbal segons Trasontini per a l'ESMUC
* Clavicordi segons Silbermann per a l'ESMUC
* Clavicèmbal alemany de dos teclats segons Christian Zell per a l'ESMUC
* Dos clavicèmbals italians segons Giovanni B. Giusti, un d'ells destinat a l'ESMUC
* Violoncel segons Mateo Gofriler
* Clavicèmbal flamenc segons Ruckers pel Conservatori Josep Maria Ruera de Granollers
* Clavicèmbal alemany segons Fleischer
* Dos clavicèmbals alemanys d'un teclat segons Zell
* Tres clavicèmbals flamencs segons Ruckers

## Instruments restaurats

* Clavicordi Grabalos (MDMB 465) del Museu de la Música de Barcelona
* Arpa barroca per a l'Exposició Europalia
* Clavicèmbal Christian Zell (MDMB 418) del Museu de la Música de Barcelona
* Clavicèmbal Fleischer (MDMB 420) del Museu de la Música de Barcelona
* Piano de taula Slocker (MDMB 494) del Museu de la Música de Barcelona
* Piano de taula Fernández (MDMB 504) del Museu de la Música de Barcelona
* Clavicèmbal anònim (MDMB 419) del Museu de la Música de Barcelona
* Clavicèmbal atribuïble a Fernández de Santos (MDMB 1495) del Museu de la Música de Barcelona
* Arpa barroca Pere Elíes del Museu d'Àvila
* Arpa barroca Raimundo Pescador de Castil de Lences (Burgos)
* Piano de taula dels Convent de clausura de Burgos
* Clavicèmbal Ruckers any 1601 de la Catedral de Segovia
* Clavicèmbal Bofill, Barcelona 1743, del Convent de les Dominiques de Lekeito; actualment està al Museu Museo Diocesano de Bilbao
* Clavicèmbal Pleyel de l'Acadèmia Marshall de Barcelona
* Clavicèmbal Sébastien Érard del Palauet Albéniz de Barcelona
* Claviorgue de Lorenz Hauslaib del Museu de la Música de Barcelona

## Referències

* ↑ «Professorat del Curs d'Organologia 2012». Museu de la Música de Barcelona, 2012 [Consulta: 4 març 2014].
* ↑ La música en la Iglesia de Castilla y León : [catálogo de la exposición]. León: [s.n.], 1991. ISBN 8460405095 [Consulta: 4 març 2014].
* ↑ «La música és el motor de la meva feina». ESMUC. Arxivat de l'original el 4 de març 2014. [Consulta: 4 març 2014].
* ↑ «Professorat del Curs d'Organologia 2012». Museu de la Música de Barcelona, 2012 [Consulta: 5 març 2014].
* ↑ «Clavicèmbal». ESMUC. Arxivat de l'original el 2014-03-04. [Consulta: 5 març 2014].
* ↑ «Clavicordi». ESMUC. Arxivat de l'original el 2014-03-05. [Consulta: 5 març 2014].
* ↑ «Clavicèmbal». ESMUC. Arxivat de l'original el 2014-03-05. [Consulta: 5 març 2014].
* ↑ «Professorat Curs d'Organologia 2012». Museu de la Música de Barcelona, 2012 [Consulta: 5 març 2014].
* ↑ El claviorgue Hauslaib del Museu de la Música de Barcelona. Barcelona: Documenta Universitaria, 2013. ISBN 9788499841960 [Consulta: 4 març 2014].

## Enllaços externs

* A cal luthier, del blog El quadern de l'apuntador
* El llibre (electrònic) del claviorgue Hauslaib
* Nou clavicèmbal flamenc Arxivat 2014-03-04 a Wayback Machine.
* Conversa amb el constructor de clavecins Joan Martí
* Entrevista a Joan Martí, emesa al programa 'El taller del lutier' de Catalunya Música (2018) [Consulta: 10 de juliol del 2018]